
DEI ET *FMTOUC«E «EDI» CRITIA 

EPISCOPUS ASTENSIS ET PRINCEPS 

Ii. DDMI.1I XOITBI 

GREGOR II PAPAE XVI- 

miUTII DOMBITICIT BT rOSTIVICIO 101.10 AIIIITBSI 

Sp&td ^/acU <r/ 

II. U11BIT1I BT UZ1I1 


Venerabilibus Fratribus et Dilectissimis in Christo Filiis 
Dignitatibus , Ordini Canonicorum, Animarum Curatoribus , Utrique 
Clero , Optimatibus, Populoque Universo Dioecesis suae 
Pacem et Salutem a Domino 
sempiternam. 


Si jucundissima pacis et salutis vox electae isti Dominici gregis 
parti vel ab ipsis Christi Ecclesiae surgentis primordiis insonuit, 
eadem profecto pacis et salutis voce. Venerabiles Fratres, et Di- 
lectissimi in Christo Filii, vos alloquor vix dum sacra chrismatis 
unctione perfusus ad Principis Apostolorum Cathedram , super 
cujus fidei firmitate extructa totius sacri aedificii coelo inserenda 
consurgit sublimitas, (i) vester sum inauguratus Episcopus. Neque 
aliis quidem verbis pastoralem hanc, quam dandam nunc vobis 
arbitror episto lam , licet exordiri, ut quisque vestrum clare aper- 
teque stat im intelligat , quo studio vos prosequar , qua benevo- 
lentia complectar , nam etsi corpore absens sum , sed spiritu vo- 
biscum sum (3). Qui enim aliter possem , cum inclytae Astensi 
Ecclesiae tot sane nominibus clarae nullo sane meo merito regeo» 
dae, sed eximia pientissimi Regis Caroli Alberti beneficentia, ac sin- 
gulari GREGORU XVI. Pont. Max. voluptate nuper fuerim prae- 
positus? Atque hic, ut loquar D. Basilii verbis, mentis nostrae 

parius non audemus tradere ne verba pietatis censeantur huma- 
na, sed quae a Patribus edocti sumus ea vobis annuntiamus (3). 

Scriptu nt est : Cor Regis in manu Domini , quocumque vo- 
luerit inclinabit illud (4). Coelesti igitur rerum dispensatione con- 
tigisse existimo , ut qui plures jam per annos Cathedralis templi 
Cenetensis Canonicus Theologus, ac divini verbi praeconio conti- 
nenter intentus varias regiones sacris concionibus peragrare lae- 
tabar, ut quos possem Christo lucrifacerem, nunc praeter omnem 
opinionem cogitationemque ad vineam istam potissimum excolen- 
dam vocarer , ut re ostenderem quae verbis docueram ; quasi mihi 
Dominus diceret , vide quanta sunt quae praedicasti , adimple ea 
quae ministerio verbi docuisti ; atque ita clementissimus Deus 
rebus ipsis ostendere voluit meipsum mihi (5). 

Equidem expavi atque contremui mecum ipse reputans im- 
mensum pene virtutum agmen, quibus Episcopus instructus esse 
debet; ac multiplex curarum pondus meis humeris sustinendum; 
et districtam animarum vestrarum rationem supremo Christo Ju- 
dici aliquando reddendam. Jam porro oculos in me convertens, 
atque ad muneris magnitudinem pro dignitate tuendam tam multa 
mihi deesse perspiciens, ut facilius possim enumerare quae habeam 
quam quae habere desidero (G) haud potui quin exclamarem, Do- 
mine audivi auditionem tuam et timui ! ( 7 ) Quid enim tam inso- 
litum , tam pavendum quam labor fragili , sublimitas humili , 
dignitas non merenti? ( 8 ) Neque ignoro quod incidunt in rui- 
nam qui in puncto honoris nedum discipuli magistri fiunt (g) 
et quod monstruosa res foret gradus summus et animus infi- 
mus, sedes prima et vita ima, lingua magniloqua et manus 
otiosa, sermo multus et fructus nullus, ingens auctoritas et nu- 
tans stabilitas (to). Quae quidem omnia penitus considerans , 
et infirmitatis meae mihi conscius cum viderem locum guber- 
naculorum mihi tradi qui renium tenere non noveram, summa 
animi perturbatione districtus ac vehementissimo timore percul- 
sus effudi in conspectu Domini animam meam , accessi ad thro- 
num gratiae et misericordiae votis omnibus et precibus Deum eni- 
xe orans et obsecrans, ut cor mundum crearet in me, et spiritum 
rectum innovaret in visceribus meis , ac mitteret mihi pauperri- 
mo sapientiam de coelis quae mecum sit et mecum laboret j ut 

sciam quid acceptum sit apud Deum (n). Et cum nullus sperave* 
rit iu Domino el confusus fuerit , quia omnes qui sperant in eum 
non infirmantur (12) in eam profecto spem adducor fore, ut qui 
mihi honoris est auctor ipse mihi fiat adininistrationis adjutor, et 
det mihi virtutem qui contulit dignitatem (1 3 ) ; potest enim facere 
Deus ut quae praeire debuerant saltem subsequantur ( > 4)- Hac 
igitur mente et spe, quod omnia possum in eo qui me confortat 
( 1 5 ) ad difficilia quae mihi subeunda sunt paratum me exhibui , 
sicut Moyses qui praeesse multitudini et noluit et obedivit ; et 
memoria repetens illud Evangelistae : Unctionem habetis a San- 
cto .... unctio ejus docet vos de omnibus (16) incredibili sane 
laetitia me affectura sensi , cum hujusmodi sacra unctione in 
Sacrosancta Vaticana Basilica perfusus fuerim quae Principis Apo- 
stolorum sepulcrum nunquam desiturum (17) custodit , unde per 
universum mundum missio traditur Episcopis ; amplissimo illo 
Canonicorum adstante Collegio a quibus tot amoris et benevolen- 
tiae significationes mihi perhumaniter tributae , atque etiam sin- 
gularis honor datus conciones habendi superiori anno in augu- 
stissimo illo templo quadragesimae tempore : quod honorificen- 
tissimum munus proximo quoque anno , ob egregiam eorum in 
me voluntatem, mihi erat obeundum; quae omnia memoria co- 
lam sempiterni. 

Itaque ea profecto spe fretus, ut Deus substentator imbecil- 
litatis humanae me coelestis unguenti rore sanctificatum sui spi- 
ritus virtute interiora mea repleverit et exteriora circumtexerit , 
ac spiritualis benedictionis ubertate foecundaverit, oculos ad istam 
Dioccesim, quae milii regenda, convertens jure laetandum milii 
esse cognovi. Astenses enim Annales, quos probe vos noscitis, 
mihi raptim pervolventi jucundissima undique obversantur mo- 
numenta, quae egregiam vestrum omnium laudem, ac singulare 
erga Romanam Sedem obsequium summopere praedicant. Neque 
hic vos pigeat, Astenses filii dilectissimi, si quae potiora mihi et 
illustriora visa fuere , honoris vestri et consolationis meae causa, in 
hac etiam amplissima totius catholici Orbis principe Urbe strictiui 
commemoro. Siquidem mihi contigit Episcopali Sedi praeesse , 
quae plures habuit Antistites doctrina , ingenio , consilio , sancti- 
tate claros , et coelilum ordini adseriptos ; in ea autem Civitate 

morari , quae non solum permultos cires litteris , disciplinis, rei- 
que civilis ac militaris gloria illustres edidit, rerum etiam sex- 
decim sacrorum Antistites Astensi Ecclesiae praepositos , plures 
aliis Civitatibus dedit , quorum nonnulli sanctorum cultu digni 
habiti Accedit etiam, ut corona mea illud sit Cathedralis templi 
Canonicorum Collegium, e cujus sinu duodeviginti prodiere viri 
Episcopali infula ornati. Praeterea , quemadmodum eruditissimus 
Malabaila scribit , Astensis Civitas fuit Catholicae communionis 
sempcr tenacissima , fidei zelo et obedientiae visibili militantis Ec- 
clesiae Capiti debitae praeclara ( tR). Et requidemvera Romani Pon- 
tifices Liberius , deinde vero Urbanus , Gelasius , Innocentius eo 
nomine secundi , ac nuperriinis temporibus Pius VII., qui omnes 
istam Civitatem eorum praesentia condecorarunt, quae quantaque 
obsequii, et venerationis testimonia ab Astensibus non retulerunt? 
Quis autem ignorat septingentos Astenses heroes Martini IV. Pont. 
Mas. nutu et arbitrio, duce vero Marco Solaro., Hierosolymam pe- 
tiisse, ut illi urbi opem ferrent eamque ab hoste vindicarent? Car- 
dinalem Bertrandum Joannis XXII. P. M. Legatum ab Astensibus 
honorificentissime exceptum ? Episcopum Malabaila biennii capti- 
vitatem invicto aniino pertulisse , ut summo Pontifici Innocen- 
tio VI. firmiter adhaereret? Albertum Guttuarium Astensem An- 
tistitem et Beatum Henricum Scarampi a Constantiensi Concilio 
adlectos ut haeresiarcam Joannem Ilus deponerent , depellerent? 
Quid plura? Henrico IV. imperante, ac S. Lawlulpho Episcopo, 
Astenses legitimo Pontifici Celasio II. omnino devoti nonne Impe- 
ratoris minas contempserunt , ac profugo Pontifici omnem opem 
et operam splendide praebentes gravissima quaeque pericula, da- 
mna, et exilium biscentum nobilium civium libentissime passi 
sunt? Ut autem Innocentio II. Pont. Max. adversus schismatico* 
Anacleti asseclas eorum fidem integram inviolatamque servarent , 
annon bello etiam lacessiti strenue dimicarunt? Qua de re ipse 
Pontifex ab ipsis defensus Astensibus e Gallia redux Sanctis Lan- 
dulpho et Bernnrdo comitantibus inter ovantium Astensium gra- 
tulationes isto in Cathedrali Templo paschale gaudium celebra- 
vit. Si igitur Astenses pro constanti eorum in Romanam Cathe- 
dram ejusque Pontifices fide aerumnas, bella, exilium, vincula, 
carceres invicto atque excelso animo pertulerunt, quanto amore 

suavem clavium et pontificiae auctoritatis potestatem ipsi non di- 
ligant , qui memores praepositorum suorum dum intuentur exi- 
tum conversationis proculdubio imitari gestiunt et fidem? Hinc 
porro evenit j ut dissitae quoque provinciae cives suos istius Ec- 
clesiae Episcopos renunciatos laetis faustisque ominibus prosequu- 
tae fuerint; ac Beneventum, Placentia, Florentia, Nicaea, et prae- 
sertim Mediolanum , quae Civitates Astensi Cathedrae plures de- 
derunt Episcopos. Cum vero duae Venetae Provinciae binis Asten- 
sibus Episcopis glorientur, scilicet Tarvisina et Feltrensis (19) ; tum 
Deus faxit, ut Cenetensis Urbs aliquid in hac mea civis sui te- 
nuitate vobis rependere possit , qui vester renunciatus Episcopus 
omnia mihi laeta et fausta auguror et spondeo. 

Neque vero parum me recreat ac reficit explorata satis mihique 
perspecta eximia inorum suavitas ac praeclara ingenii et virtutis 
indoles, qua vos omnibus estis magnopere probati, nulla ut ra- 
tione dubitare liceat, quin in audiendis Pastoris vestri., immo a- 
mantissimi Patris monitis faciles, ad documenta vero perficienda 
alacres semper atque expediti inveniamini. Ita cum vobiscum gau- 
deam in Domino, qui me sane immeritum posuit custodem in vi- 
nea ista electa, quae cultoris votis abunde respondens laetissimos 
justitiae fructus semper erit allatura , quod mihi gravissimum sane 
officii munus incumbit quanta maxima possim vigilantia et cura 
pro viribus perficiam. Equidem ero in medio vestrum , sicut Apo- 
stolorum Princeps nos jubet , providens non coacte sed sponta- 
nee secundum Deum , neque ut dominans in cleris sed forma fa- 
ctus gregis ex animo, cui nihil potius quam ut requirat oves suas, 
et visitet eas , ac pascat in montibus Israel , in rivis et pascuis 
uberrimis, ut ibi requiescant in herbis virentibus. Si quid vero 
infirmum forte reperiam omnem dabo operam ut consolidem, si 
quid aegrotum ut sanem , si quid confractum ut alligem , si quid 
abjectum ut reducam, et si quid periit ut quaeram; semper ta- 
men, quantum officii ratio sinet, in patientia, in mansuetudine, 
in lenitate. Neque certe aliter possem in Christum Jesurn Pasto- 
rum Principem, ut par est, semper intuens, qui se humilem 
et mitem corde professus tradidit animam suam pro ovibus suis , 
nobis relinquens exemplum ut sequamur vestigia ejus. Quid igitur 
mihi vel tam molestum , vel tam impeditum , vel tam arduum 

accidere posse unquam putem , quod tanto objecto exemplo fe- 
rendum , expediendum , providendum pro credito mihi grege omni 
ratione non curem ? Ita quidem mente agito, ita animo fixum te- 
neo mihi , ut neque laboribus , neque curis , neque vigiliis par- 
cam, quo animarum vestrarum bono consulam, paratus etiam dare 
animam meam pro animabus vestris. 

Atque hic fortasse calamum ponerem, sineret modo meus in 
vos amor, qui quidem tantus est, ut nulla ratione mihi tem- 
perare valeam, quin singulos quosque civium ordines alloquar, 
ut singulis aliquam paterni animi significationem exhibeam. 

Primum igitur omnium ad Vos sermonem meum converto 
Venerabiles Fratres istius Cathedralis Templi Dignitates, et Ca- 
nonici. Vobis quidem gratulor, mihi autem gaudeo, pro certo ha- 
bens vos Viros esse, qui probe norunt , ut monet ultima Asten- 
sis Dioccesana Synodus, se morum gravitate, integritate, scien- 
tia , sanctimonia ita caeleris e clero praestare debere quem- 
admodum dignitate antecellunt (20). Vestrum certe utar ope et 
consilio, qui iu Ecclesiae Nostrae Senatum cooptati estis. Et 
certe si Moyses, quocum Deus ipse loquebatur, populi regendi 
et administrandi caussa, consilium ultro libenterque a socero suo 
accipiebat, quanto magis ego, qui omnigeno indigens auxilio, 
haud ignoro illud effatum : ut secure praesis subesse non dedi- 
gneris. Praeterea quam dulce est habere viros, quibus arcana 
oonferas, et secreta cordis committas, qui in tristibus solamen, 
in adversis animum praebeant, in prosperis gratulentur ? Viros , 
quorum consilium utile, vita honesta, sententia decora; qui ni- 
hil nebulosum habeant, nihil fallas, nihil simulatum ; qui di- 
scretione sint providi, experientia probati, gravitate maturi, au- 
steri in se, proximo compatientes, orationi assidui, corde mites, 
eloquio veraces, in omni denique spirituali disciplina provecti? 
Quid gratius, quid jucundius, quid optabilius, quam hujusmo- 
di consuetudine perfrui? Felix tum servitus, inuno gloriosa li- 
bertas! Qui hujusmodi sint ipsi me utantur ut libet. (21) Erunt 
mihi et pater, et mater, et fratres, et liberi. (22) Vestram 
nunc expressi imaginem Cathedralis Templi Dignitates, Cano- 
nici, ac propterea vestris quasi manibus sublatus et quodam- 
modo nataus maguurn hoc mare trajiciam. Desidero igilur vide~ 

re vos . . . et simul consolari in vobis per eam quae invicem 
est fidem vestram atque meam . . . (a 3 ) certus sum enim fratres 
mei et ego ipse de vobis, quoniam et ipsi pleni estis dilectione, 
repleti omni scientia ita ut possitis alterutrum monere (24). 

Haud dissimiles vos esse nosco Insignis Collegiatis Ecclesiae 
S. Secundi Canonici, qui inclyti illius Martyris, ac Civitatis et 
totius Dioecesis Patroni principis mortales exuvias tam pie et 
religiose asservatis et colitis. Incredibili sane religionis sensu 
afficior memoria repetens mirum illud portentum quod vestro 
in templo evenit, cum ex divina hostia sanguis mirifice fluere 
visus est; ( 25 ) quo prodigio Carolus V. Imperator vehementer 
permotus, cum posteriori anno vestra hac in Urbe moraretur, 
in Solemni Corporis Christi pompa tentorii hastam gestare glo- 
riatus est (26). Vestrum et ego in templum venerabundus ve- 
niam, atque ad sacros tanti Martyris cineres humillime provo- 
lutus illum orare non desinam , ut divina mihi meoque gregi 
impetret auxilia. Interim vos, aliosque omnes choro addictos orO 
et obsecro: psallite Domino sapienter . . . bene psallite ei in vo- 
ciferatione, (27) ut impleamini Spiritu Sancto loquentes vobis- 
metipsis in psalmis, et hymnis, et canticis spiritualibus psallen- 
tes et canentes in cordibus vestris Domino (28). 

Vos jam alloquor probatissimi mihique carissimi animarum 
Curatores, Confessarii, Sacerdotes, Levitae, et quotquot ecclesiasti- 
cae militiae adseripti militatis in castris Domini. Videte , quaeso, 
ministerium quod accepistis : elegit enim vos Christus ut quasi 
luminaria luceretis in caliginoso loco, atque ut fermentum eva- 
deretis, quod omnium fidelium massam faciat fermentare. Pa- 
scite, sicut jam facitis, gregem Dominicum verbo praedicationis, 
fructu orationis, exemplo conversationis. Scitis enim quod vali- 
dior est operis quam oris vox, et literas mortis suae portant qui 
sciunt, et docent, et non faciunt. Sit vobis sermo silens, et si- 
lentium loquens. Siquidem in vos omnium oculi diriguntur, do- 
mus vestra et conversatio quasi in specula constituta magistra 
est pubblicae disciplinae (29). Videat igitur et sollicite curet 
unusquisque vestrum se ipsum probabilem exhibere Deo ope- 
rarium inconfusibilem ( 3 o). Ast ego minime inficior quod cum 
venero pastorales vestros labores suspiciam , atque uberrimos 

fractas coliigam in vincis vestrae curae commissis. Interim 
confortamini invicem in Domino , o Socii sollicitudinis nostrae 
in animarum cura ; et quae vobis nunc dico , mihi primutn 
dicta credatis velim. Nihil profecto difficilius laboriosius , pe- 
riculosius officio nostro ; sed et apud Deum nihil beatius , 
quam si eo modo militetur quo noster Imperator jubet. (3 1 ) 
Militemus ergo simul militiam bonam. In praedicationis mune- 
re accommodemus nos auditorum captui : melius enim est ut 
nos reprehendant grammatici, quam non intelligant populi (3a). 
In Sacramentorum administratione attendamus ad Deum ut 
glorificetur , ad Sacramentum ut rite perficiatur , ad subje- 
ctura ut sanctificetur, ad astantes ut pie moveantur, ad nos- 
metipsos ut Dei gratia in nobis augeatur. Attendamus simul , 
obsecro vos , pretioso deposito quod nobis est creditum. Eccle- 
sia Catholica civitas est , vigilemus ad custodiam ; ovile est , 
intendamus pastui ovium ; ager est , colamus eam ; vinea est , 
ordinemus , incidamus , palemus eam ; sponsa est , studeamus 
ornatui : fidelis paranymphus (33) discurrit medius inter dile- 
ctum et dilectam vota offerens , referens dona ; excitat istam , 
placat illum. Agamus ergo causas matris nostrae , neque pa- 
tiamur pessimorum injuriis lacerari ; immo , si res exegerit , 
pro justitia et libertate Ecclesiae non dubitemus facultates 
nostras raptoribus , famam ludibrio , fortunam periculis , caput 
ipsum hostilibus insidiis objectare , quemadmodum majores ve- 
stri , ut jam superius commemoravi , luculentissimum exem- 
plum nobis reliquerunt; siquidem Magister ac Redemptor noster 
Christus dilexit Ecclesiam et seipsum tradidit pro ea (34). Ipse 
Deus pater ait : Zelatus sum Hierusalem zelo magno . Absit 
vero, ut nunquam dicatur de nobis , zelum amarum habetis (35). 
Matres fovendo, patres nos corripiendo exibere oportet , D. Fran- 
cisci Salesii vestigiis inhaerentes, quem Deus in fide et lenitate 
sanctum fecit (3G) ; plus enim agit benevolentia quam austeritas, 
plus exhortatio quam comminatio., plus charitas quam potestas. 
( 37 ) Audiant homines nos parva mandantes, magna videant fa- 
cientes ; melius namque est Domino reddere rationem de nimia 
misericordia j quam de nimia severitate (38). Tales ergo simus , 
ut aliquando coram Pastore et Episcopo animarum nostrarum 

cum fiducia possimus apparere , scientes quod clausas fores vo- 
catus inveniet animarum pastor si vocanti vacuus appropinquabit. 

Num tacitus vos praeteream Adolescentes Clerici , qui in Se- 
minario pietati et doctrinae navatis operam? imrao potissimo cor- 
dis affectu vobiscum loquor , qui tota spes estis gregis. Sapienter 
quidem monet ultima nostra Dioecesana Synodus , Clericos laico- 
rum constitutos esse magistros et doctores, ac propterea ea mo- 
rum vitaeque integritate eos vivere oportet, ut eorum vita eru- 
ditio sit aliorum et assidua salutis praedicatio (3g). Omni igitur cu- 
ra , studio , contentione in vitae innocentiam diligenter tuendam, 
atque in litteras severioresque disciplinas praesertim sacras addi- 
scendas incumbite, ut virtute et doctrina fulgentes, sitis in tem- 
pore idonei Christi ministri , et valeatis aedificare Domino domum 
fidelem , e jusque excolere vincam. Et quoniam satius est paucos 
bonos , quam multos habere ministros (4o) ; et minus dignis ma- 
nus imponere non esset consulere populis sed nocere , non prae- 
stare regimen sed augere discrimen (4>);neque digni sunt quorum 
probata vita senectus non sit ( 42 ); nihil inausum nihilque inten- 
tatum relinquite , ut vel a teneris annis virtutum omnium ornatu 
coruscare conemini , cum grandis adhuc vobis restet via , atque 
ambulandum sit usque ad montem Dei. Pergite alacriter , nam 
qui non proficit deficit, qui non progreditur regreditur; (43) et 
studio quam licet maximo bonitatem, et disciplinam , et scientiam (44) 
pro viribus assequi curate, diligentes praesertim Seminarii reces- 
sum, propterea quod Clericum solitudo facit non publicum (43); 
et memoria retinentes quod cum sit initium sapientiae timor Do- 
mini ( 46 ) plus Christus vos docebit quam oinnes libri ( 47 ). Ita por- 
ro vos gaudium et deliciae meae eritis, quos tanquam filiolos meos 
carissimos in oculis semper geram, et complexu fovebo, uihilque 
inihi dulcius et gratius quam inter vos versari, vestrosque in pie- 
tate, et scientiis progressus mirari; cum praesertim ouine pene vitae 
meae tempus in patrio Cenetensi Seminario, quod honoris causa ego 
nomino, vel discipulus vel praeceptor jucundissime consumpserim. 

generabiles Religiosarum Familiarum alumni in claustris ve- 
stris consulite Dominum, et sine intermissione orate, ac nunquam 
desinite dies noctesque laudare nomen Domini. Vox Dei quae non 
sonat in foro sonabit vobis dulcior super mei et favuni. Diabolus 

qui vicerat in paradiso victus est in deserto: dat ilii gratiam et 
benedictionem Dominus. Illustria Patrum vestrorum exempla ae- 
mulamini , eorumque sanctissimas leges diligentissime ut custodia- 
tis , curate; qui enim regulae vivit, vivit Deo (48). Animadverti- 
te , quaeso , omnes in vos praecipue , qui Deo peculiaribus votis 
mancipati estis , tamquam in exemplar excellens oculos conjice- 
re. Prospicite igitur ut quisquis vos videns stupeat , et dicat : hi 
homines sunt Dei, quorum talis conversatio est. Vobis omnibus 
carissima sit obedienlia , quae tamquam via regia hominem inof- 
fenso pede ducit ad summitatem , memores semper, quod qui se 
subtrahere nititur ab obedienlia ipse se subtrahit a gratia (49) - 
Nunquam vero egregia pietatis et religionis opera intermittere ve- 
litis , ut christianae ac civili Reipublicae magis magisque orna- 
mento et praesidio esse valeatis ; non enim locus homines , sed 
homines locum sanctificant (fio). 

yirgines Deo sacrae, et ornamentum gratiae spiritualis, quas 
hortus conclusus tenet, et fons signatus laetificat, tanto nomine 
dignae semper estote non corpore tantum sed etiam spiritu. Vos 
jure perbeatas appello : quibus datum est sequi agnum , qui pa- 
scitur inter lilia , quocumque ierit , et cantare canticum quod ne- 
mo dicere potest. Toto igitur cordis affectu, dum unaquaeque ve- 
stram supplices et puras ad dilectum sponsum teudit manus , 
dicat cum S. Augustino: Deus cordis mei, et pars mea in aeter- 
num, accipe me. Continentiam jubes; da quod jubes, et jube 
quod vis. Caritas Dei diffusa sit in cordibus vestris ; humilitas 
luceat in vobis , et vigilantia ne unquam intretis in tentatio- 
nem , ut cum S. Bernardo exclamare possitis: 0 jugum sancti 
amoris quam dulciter capis , gloriose laqueas , suaviter premis , 
delectanter oneras ! In portu constitutae diurnis nocturnisque 
precibus Deum pro me continenter precamini, qui ob celsitudi- 
nem dignitatis , dum navis clavum et gubernacula suscipio , in- 
speratis fluctibus quatior , et variis undique negotiis pene sub- 
mergor. 

Honoris caHsa vos appello. Proceres, Optimates, Vos omnes 
qui vel muneris dignitate, vel generis nobilitate, vel ingenii lau- 
de, vel opibus ceteris praestatis, atque aliorum animos, men- 
tesque vel facile permovere potestis. Pergite, obsecro , ut adhuc 

fecistis , honestatem , justitiam , virtutem , religionem tueri ; cum 
praesertim Magnatum exempla tantam vim habeant , ut ipsi Deo 
servientes, alios quoque ad illius cultum adigant, atque compel- 
lant. Vos quidem habiti veluti plebis duces impiorum consilia 
nunquam excipere velitis ; sed vestris cunctis actionibus pietatem 
in primis fovete, et ostendite non solum in abscondito, verum 
etiam coram omnibus catholicae Ecclesiae filios vos esse gloriari , 
ej usque Dei leges servare, cui servire regnare est (5i). Ita porro 
Christiana plebs vestris excitata exemplis virtutis semitam per- 
curret , et vobis Religiosissimi Nostri Regis gratiam et benevolen- 
tiam vel facile comparabitis, qui maximas inter, quibus splen- 
det, virtutes, pietatem potissimum iu deliciis habet. 

Sed jam quid mihi restat aliud , nisi ut Vobis omnibus ver- 
ba faciam, carissimi in Christo Filii cujusque ordinis, aetatis, 
sexus, conditionis? Vos primum hortor et obsecro, ut soliciti sitis 
integram inviolatamque servare Fidem , sine qua impossibile est 
placere Deo. Nullae sunt majores divitiae, nulli thesauri, nulli 
honores, nulla mundi hujus major substantia, quam Fides Catho- 
lica. Haec enim peccatores homines salvat , caecos illuminat, in- 
firmos curat, cathecumenos baptizat, fideles justificat, poeniten- 
tes reparat, justos augmentat (5a). Estote, quaeso, fundati et sta- 
biles in fide , quam singulari Dei benefilio a primis usque na- 
scentis Ecclesiae temporibus per discipulum Petri accepistis; su- 
mentes in omnibus scutum fidei , in quo possitis ignea tela ne- 
quissimi hostis extinguere. Quod si certe alias , nunc certe ma- 
jori cura et vigilantia vobis praestandum est, cum non pauci re- 
periantur, qui per profanas vocum novitates et oppositiones falsi 
nominis scientiae , quam quidam promittentes circa fidem excide- 
runt (53) mellitis capliosisque sermonibus fel draconis in calice 
Babylonis improvidis atque imperitis propinant ; et sedentes in in- 
sidiis clam e pharetra jacula educunt , quibus rectos corde sagit- 
tant ; ac jura quaeque divina et humana permiscere , immo fundi- 
tus evertere impie nefarieque commoliuntur , Volentes esse legis 
doctores non intelligentes neque quae loquuntur , neque de qiubus 
affirmant (54). Hos, precor, fugite tamquam a facie -colubri: ne 
insipientium errore traducti excidatis a propria firmitate (55). Ni- 
hil magis inimicum sapientiae quam scientia fallax , nihil magis 

pietatem destruens quam fucata pietas. Fugiamus ergo noxiam sa- 
pientiam , sequamur laudabilem fatuitatem ( 56 ). Sponsa Christi 
Ecclesia Catholica pie nutrit filios quos Deo Patri dignos assignare 
contendit. Filii boni amate tantam matrem ; filii boni nolite de- 
serere quotidie vos requirentem , rependite vicem , amate aman- 
tem (57). Candeamus quod simus de hoc ovili ; idcirco adhaerea- 
mus quamfirmissime et indivise Summo Pontifici tanquam visi- 
bili Capiti Ecclesiae super petram aedificatae: credamus, obtem- 
peremus omnes ; naufragium ratiocinatio gignit , Fides navis est 
tutissima, in qua solus securus navigat qui cum Petro navigat ; ait 
enim Metropolitanae nostrae Taurinensis Ecclesiae Episcopus et 
Doclor S. Maximus, clavis coeli lingua est Petri ( 58 ). Cum autem 
fides sine operibus nihil prosit singula Dei et Ecclesiae mandata 
perdiligenter perficite ; et quae passirn Apostolorum Princeps in 
sua prima Epistola nobis praecepit, atque hic vobis in unum col- 
ligo, memoria firmiter retinete. 

Deum timete ( 5 $): vigilate in orationibus (60) ; Regem honori- 
ficate (61) ; subjecti estote omni humanae creaturae propter Deum , 
sive Regi quasi praecellenti, sive ducibus tamquam ab eo missis ad 
vindictam malefactorum , laudem vero bonorum (62). Omnes hono- 
rate , fraternitatem diligite ( 63 ) deponentes omnem malitiam , et o- 
mnem dolum , et simulationes , et invidias , et omnes detractiones (64) 
abstinentes vos a carnalibus desideriis quae militant adversus ani- 
mam ( 65 ) a luxuriis j vinolentiis, comessalionibus, potationibus (66). 
Servi subditi estote in omni timore Dominis (67) : adolescentes su- 
bditi estote senioribus (68) r in fine autem omnes unanimes, compo- 
tientes, fraternitatis amatores, misericordes, modesti, humiles (69) 
conscientiam habentes bonam (70) hospitales invicem sine murmura- 
tione (71). Nemo autem vestrum patiatur ut homicida, aut fur , aut 
maledicus, aut alienorum appetitor ; si autem ut christianus non eru- 
bescat, glorificet autem Deum in nomine isto (72). 

Quae omnia ut assequi possimus , et facilius misericors 
Deus nostris annuat votis , deprecatricem apud ipsum adhibea- 
mus Deiparam Virginem , cui in coelum evectae Cathedrale tem- 
plum dicatum , et quae auxiliatrix et spes fidissima nostra ma- 
ternum in nos gerens animum neminem ad se confugientem re- 
jicit. Suffragia quoque petamus S. Secundi Martyris , cujus tu- 

tela ista Civitas atque universa Dioecesis tantopere gloriatur; et 
S. Evasii qui primus Episcopalem istam Sedem sanctitate et 
martyrio condecoravit; et aliorum coelitum omnium, eorum 
praesertim quorum mortales exuvias tanta religione et pietate 
colitis et asservatis. 

Interea tamen dum vestrae orationes , postulationes , obse- 
crationes , gratiarum actiones innotescunt apud Deum , orate 
primum , quaeso pro GREGORIO XVI. Pont. Max. , Magni 
Gregorii nominis , ordinis, auctoritatis, virtutum haerede dignis- 
simo, cujus beneficia erga me singularissima uullis possem di- 
gnis aequare verbis ; ut Deus non solum totius christianae Rei- 
publicae bono quam diutissime servet incolumem , verum etiam 
foveat , tueatur , quo reducat facilius errantes in viam verita- 
tis et justitiae , et quasi fluvius pacis quaque versus exundans 
revocet omnes in unitatem fidei , in vinculo pacis. Deinde ve- 
ro pro religiosissimo CAROLO ALBERTO Rege Nostro de Ca- 
tholica Ecclesia , deque civili societate tot egregiis factis vel ma- 
xime merito ; cj usque Augusta Sponsa MARIA THERESIA pie- 
tate ac beneficentia clarissima , et Regia Sobole , ac domo ; tum 
pro pientissima Vidua Regina MARIA CHRISTINA , ut Deus fe- 
licia et fausta omnia velit eis perpetuo concedere. 

Post hos pro Emo Principe Jacobo Justiniani Sacrosanctae 
Vaticanae Basilicae Card. Archipresbytcro praeclarissimo , qui tot 
aliis in me meritis illud in cumulum voluit accederet , ut me 
ad sacros Principis Apostolorum cineres Episcopum consecraret. 
Denique pro me rogate , ut honor omnium dignitatum Deus , 
qui me ad summi Sacerdotii ministerium elegit , sit etiam ipse 
mihi auctoritas , ipse potestas , ipse firmitas , ita ut sponsam 
suam Sanctam Astensem Ecclesiam illibate custodiam , et quod 
divino suo munere consecutus sum, atque humilitatis meae ge- 
rendum est ministerio suae omnipotentis virtutis impleatur ef- 
fectu. 

-Confido autem in Domino quoniam et ipse veniam ad vos 
cito , ut gaudium meum sit plenum ; desidero enim videre vos , 
et os ad os loqui at aliquid impertiar vobis gratiae spiritualis , 
ad confirmandos vos (73). Interim vos omnes salutans in osculo 
sancto , et singulis quibusque vestrum paternam ex animo be- 

ncdictiouem impertiens , sicut sine intermissione memoriam vestri 
facio semper in orationibus meis (74) > ita rursus obsecro vos ( 75) 
ut adjuvetis me in orationibus vestris pro me ad Deum . ... ut 
reniens ad vos in abundantia benedictionis Evangelii veniam .... 
in gaudio per voluntatem Dei , et refrigerer vobiscum. Deus au- 
tem pacis sit cum omnibus vobis, vimen. 

Dabaui Romae extra portam Flaminiam ipsa nostrae conse- 
crationis dic XXVII. Dicembris anno MDGCCXXXX. 

